TV7 JERUUSALEMMA UUDISED
Tänased teemad -
Hezbollah valmistub sõjaks
Hollandis kasvab antisemitism
Kardetakse, et ISISel on keemiarelv
Türgi peaminister kohtus Hamasi juhiga
Iisrael kiirendab arstiabi terroriaktide sooritajatele
Linnuvaatleja sattus haruldase arheoloogilise leiu otsa
TV7 Jeruusalemma Uudistest - Shalom!
The Times of Israeli teatel valmistub terrorirühmitus Hezbollah sõjaks.
Iisraeli-Liibanoni piiril teeniv Iisraeli Kaitsejõudude komandör Elbaz
ütles Iisraeli TV2 intervjuus, et Hezbollah jälgib Iisraeli sõdureid
ja kogub pingsalt infot kõige Iisraeli poolel toimuva
ja selle julgeolekuvägede liikumise kohta.
Elbazi sõnul meenutab see
rühmituse tegevust enne Teist Liibanoni sõda.
IDF on kõrges valmisolekus ja valmistub sõjaks.
2016. a suvel hukkus Iisraeli-Hezbollah lahinguis
160 iisraellast, enamik neist sõdurid.
Liibanonlasi hukkus ca 1200, mitusada neist Hezbollah võitlejad.
Süürias toetab valitsust tuhandeid Hezbollah' võitlejaid,
mis on mõnede analüütikute sõnul kärpinud rühmituse võimet
Iisraeli rünnata.
Aprillis nimetas IDF-i peastaabiülema asetäitja Yair Golan
võimalikku tulevast kriisi tõsiseimaks seniesinenud ohuks
ja tegemist oleks täieulatusliku sõjaga.
Ynet Newsi teatel süveneb Hollandis antisemitism.
Hollandi juutide vastu suunatud antisemitismi-maigulised intsidendid
on äkitselt tihenenud. Kohaliku juudi mehe sõnul
kuuleb kogu riigis üha rohkem solvavat sõimamist
ja holokausti eitamine on tavaliseks muutunud.
Iisraeli-vastased meeleavaldused on muutunud regulaarseteks
ja tihenenud vägivaldsed rünnakud jäetakse lahendamata.
EL raporti andmeil
pole 74 % antisemitistlike rünnakute ohvriteks langenud juutidest
võime teavitanud.
Paljud Hollandi ortodoksse juudikogukonna liikmed
on Iisraeli põgenenud.
Arutz Sheva teatel kardavad Iisraeli luureametnikud,
et ISIS on saanud keemiarelvi.
Iisraeli Kanal10 raporti teatel
otsib Iisrael Süüria pool piiri ISISe rakku,
mis võib kavandada saadud keemiarelva kasutamist.
Raporti andmeil ei usuta,
et džihadistid kavandaksid keemiarelva kasutamist Iisraeli vastu,
vaid vaenlaste vastu Süürias.
ISIS võitleb Süürias mitmel rindel president Assadi vägede,
al-Qaeda rivaalrühmituste vastu
ning teiste Süüria mässuliste ja Põhja-Süürias kurdi vägede vastu.
Sellest hoolimata on mõte
Iisraeli piiril asuvast keemiarelvaga islamirühmitusest
Jeruusalemmas tõsist muret tekitanud.
Venemaa vahendatud lepingu järgi
pidi Assadi valitsus oma suure keemiarelvaarsenali varem hävitama,
kuid ÜRO inspektorite arvates
on Damaskuses endiselt närvigaasi ja teiste mürkgaaside varusid.
Kardetakse, et džihadistid on konfiskeerinud
ka Süüria endise valitsuse keemia- ja bioloogiliste relvade varusid.
The Times of Israeli teatel kohtusid eelmine nädal Qataris
Türgi peaminister Ahmet Davutoglu ja Hamasi juht Khaled Mashaal.
Türgi sõlmis Qatariga ka julgeolekukoostöö lepingu,
mille osana paigutab Türgi Qatarisse oma väed.
Iisraeli Raadio teatel võisid Davutoglu ja Mashaal vestelda
Türgi katsetest lõpetada Gaza blokaad ja Ankara osalusest
Palestiina omavalitsuse alade ülesehituses.
Iisrael ja Türgi peavad suletud uste taga läbirääkimisi
erimeelsuste lahendamiseks,
et endiste liitlaste ca 6 aastat kestnud jahedad suhted normaliseeruksid.
Türgi presidendi Erdogani sõnul kohtuvad tema esindajad mais
oma Iisraeli kolleegidega viimasel katsel kokkuleppele jõuda.
Erdogani sõnul
tahavad Iisrael ja Türgi korraldada Gazas vee- ja gaasiprojekte,
et saaksid täidetud Türgi leppimisnõuded.
Iisraeli osalise blokaadi kaotamine
on olnud üks Türgi tähtsamaid nõudmisi.
Iisraeli sõnul kehtestati blokaad koos Egiptusega,
et takistada Gazat valitseval Hamasil sektorisse relvi tuua
Iisraeli vastu kasutamiseks, keda avalikult hävitada tõotatakse.
Israel Hayomi teatel saavad terroristid tulevikus kiiremat arstiabi
terrorirünnakute sündmuskohal.
Kiirabiteenistus Magen David Adom MDA uuendas oma abijuhiseid
pärast märtsikuist juhtumit Hebronis.
Kahjutuks tehtud palestiina terrorist lebas esmaabita haavatult maas
ja Iisraeli sõdur lasi ta maha.
MDA määruste järgi on tulevikus
kus tahes Juudas ja Samaarias toimunud terrorirünnakupaikades
armeeülema vastutusel anda meedikutele kiirem kinnitus,
kui terrorist pole enam relvastatud või ohtlik ja talle võidakse abi anda.
Varasemate juhiste järgi pidid arstid ootama politsei tehnilist üksust
ja olukorra analüüsi üsnagi kaua.
Üksus pidi kindlustama, et terrorist polnud relvastatud lõhkeainega.
Uute juhiste järgi ei pea meedikud enam ootama politseitehnikuid,
vaid MDA personal võib hoolitseda ründajate eest pärast seda,
kui armee on nad läbi vaadanud ja teatanud, et lähenemine on ohutu.
MDA on viimase poole aasta jooksul andnud Juudas ja Samaarias esmaabi
rohkem kui 400-le palestiinlaste viimases terrorilaines vigastatule.
Ynet Newsi teatel sattus Iisraeli linnuvaatleja uskumatu leiu otsa.
Mees leidis 3700-aastase
Egiptuse nn püha skarabeuse pitseri.
Pitser leiti Karmeli rannikult Haifas, Tel Dori arheoloogilise ala lähedalt,
kus hetkel käib iidse sadamalinna Dori väljakaevamine.
Haifa Ülikooli sõnul oli enne roomlasi ehitatud Caesarea Dor
piirkonna tähtsaim kaubanduskeskus,
mida on mainitud mitmetes 3500-aastastes Egiptuse ürikutes.
Kivist tehtud pitserile
on esialgse uurimise järgi graveeritud omaniku nimi ja staatus.
See pidi kuuluma eriti kõrgeaulisele isikule,
võimalik, et Egiptuse asevalitsejale.
Haifa Ülikooli arheoloogiaosakonna professori Ayelet Gilboa sõnul
ei saada ilmselt kunagi teada, millal ja kuidas pitser Tel Dori sattus,
kuna pitser oli künkalt alla veerenud
ja seda ei leitud oma konkreetses arheoloogilises kontekstis.
Need olid meie tänased uudised. Shalom ja kohtumiseni!
Tõlge: Monika Jaaguri